open-index/open-wikipedia-markdown huggingface dataset:
גואניו ז'ו

**גואניו ז'ו** (בסינית: **周冠宇**; נולד ב-30 במאי 1999) הוא נהג מרוצים סיני. התחרה במשך 3 עונות באליפות הפורמולה 1 והיה לנהג הסיני הראשון באליפות. השתייך בעבר לאקדמיית פרארי לנהגים ולאקדמיה של אלפין.

## קריירת מרוצים
ז'ו החל להתחרות בקארטינג בגיל 8. בשנת 2012 עבר לבריטניה על מנת להתאמן ולהתחרות ברמה גבוהה יותר. בשנת 2015 התחרה באליפות פורמולה 4 האיטלקית. הוא ניצח את שלושת המרוצים שהתקיימו במונזה והגיע עוד שש פעמים לפודיום. את העונה סיים במקום השני. במקביל, התחרה במספר סבבים של אליפות הפורמולה 4 הגרמנית, בהם הגיע לפודיום פעמיים.

### אליפות אירופה בפורמולה 3
בשנת 2016 הצטרף לקבוצת מוטופארק והתחרה עימה באליפות אירופה בפורמולה 3. בשני הסבבים הראשונים של האליפות שהתקיימו בצרפת ובהונגריה הגיע לפודיום. בחצי הני של העונה התקשה יותר להשיג נקודות ובסיומה דורג במקום ה-13. הוא המשיך להתחרות באליפות, אך עבר לקבוצת פרמה. בעונתו השנייה סיים חמש פעמים על הפודיום ודורג במקום השמיני. למרות שמועות על מעבר אפשרי לאליפות הפורמולה 2 הוא נשאר לעונה שלישית באליפות. העונה נפתחה עם ניצחון בצרפת. פודיום בהונגריה ושלושה פודיומים בזנדוורט הביאו אותו למקום השני בטבלה, נקודה אחת פחות ממרכוס ארמסטרונג, המוביל. ארבעה מרוצים אותם לא הצליח לסיים גרמו לו לאיבוד נקודות רבות. למרות ניצחון שני בעונה, שהושג בהוקנהיימרינג בסיום העונה דורג שמיני בלבד.

### פורמולה 2
לקראת עונת 2019 הצטרף לקבוצת UNI-Virtuosi באליפות הפורמולה 2. את הפודיום הראשון, מתוך חמישה בעונה, השיג בברצלונה. הוא הוביל לאורך מספר הקפות את המרוץ, אך נאלץ לרדת למקום השלישי בעקבות שחיקה של הצמיגים. בסיום העונה דורג שביעי בדירוג הכללי וראשון מבין נהגי הרוקי. בעונה השנייה שיפר את הדירוג הסופי במקום אחד. במהלך העונה השיג את הניצחון הראשון במרוץ הספרינט בסוצ'י.

פודיום וניצחון בסבב הפתיחה בבחריין, סבב הפתיחה של עונת 2021 העלו את ז'ו לראש הטבלה. פול פוזישן וניצחון נוסף במרוץ הספרינט במונקו הגדיל את הפער. אחרי פודיום נוסף בבאקו הגיעו ארבעה מרוצים ללא נקודות שאיפשרו לאוסקר פיאסטרי לקחת את ההובלה בדירוג.

### פורמולה 1
ז'ו הצטרף ביוני 2014 לאקדמיית פרארי לנהגים בה היה חבר עד לסוף עונת 2018. בשנת 2019 הצטרף לאקדמיה של קבוצת רנו ושימש כנהג פיתוח בקבוצה. שנה לאחר מכן קודם לתפקיד נהג מבחן בקבוצה.

בנובמבר 2021 הוחתם כנהג בקבוצת אלפא רומיאו לקראת עונת 2022, לצידו של ולטרי בוטאס. ז'ו בחר להתחרות עם המספר 24 לזכרו של קובי בראיינט. במרוץ הבכורה בבחריין דורג במקום ה-15, אך במהלך המרוץ הצליח לשפר מיקום וסיים במקום העשירי עם נקודה ראשונה באליפות. בהקפה הראשונה של גרנד פרי בריטניה היה מעורב בתאונה קשה: רכבו התהפך על המסלול, החליק לרוחב המסלול והחצץ שלצידו, עד שפגע בגדר הצמיגים, התעופף מעליהם ונחת כשהוא לכוד ליד הגדר ברכב ההפוך. לבסוף חולץ ללא פגיעה ואחרי בדיקה קצרה בבית חולים שוחרר.

בספטמבר הוארך חוזהו בקבוצה לענה נוספת. למרות שצבר נקודות רק בשני מרוצים שנהלאחר מכן הוארך חוזהו לעונה שלישית.

## מרוצים
### פורמולה 1

## קישורים חיצוניים

* 

## הערות שוליים

קטגוריה:נהגי מכוניות מרוץ סינים
קטגוריה:חברי אקדמיית פרארי לנהגים
קטגוריה:נהגי קבוצת סאובר
קטגוריה:סינים שנולדו ב-1999
לצאת מאזור הנוחות

**לצאת מאזור הנוחות** היא תוכנית אירוח מוזיקלית ישראלית, המשודרת בשידור חי בערוץ הידברות (ערוץ 97) בהנחייתו של הרב יצחק פנגר. התוכנית עלתה לראשונה לשידור בנובמבר 2019.

התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות.

הפקת העונה השנייה החלה באוקטובר 2021 ועלתה לשידור ב-20 בנובמבר 2021.

## פרקים
### עונה 1 <small>(2020-2019)</small>

### עונה 2 <small>(2022-2021)</small>

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2019
קטגוריה:ערוץ הידברות: תוכניות וסדרות
מרדכי בארטלי

**מרדכּי בארטלי** (באנגלית: **Mordecai Bartley**; ) היה פוליטיקאי אמריקאי מאוהיו, איש המפלגה הוויגית, שכיהן כמושל אוהיו ה-18. בארטלי ירש בתפקיד את בנו, תומאס בארטלי, וזהו מקרה נדיר בו אב יורש את בנו בתפקיד נבחר בארצות הברית.
## ביוגרפיה
מרדכי בארטלי נולד במחוז פאייט שבפנסילבניה. לאחר שלמד בבית ספר מקומי בווירג'יניה, הוא נשא לאישה ב-1804 את אליזבת ולס, וב-1804 עבר למחוז ג'פרסון שבאוהיו.

בארטלי שירת כקצין בדרגת קפטן במלחמת 1812. לאחר שירותו תחת פיקודו של הגנרל ויליאם הנרי הריסון, עבר בארטלי למחוז ריצ'לנד שבאוהיו, לחווה ליד העיר מנספילד. במקביל לפעילותו בחווה, הוא נבחר לסנאט של אוהיו, וכיהן בו בשנים 1816–1818. ב-1822 הוא נבחר לבית הנבחרים של ארצות הברית. הוא נבחר מחדש ארבע פעמים וכיהן בתפקידו עד 1831.

בבחירות לנשיאות של 1836 הוא היה בחבר האלקטורים והצביע עבור ויליאם הנרי הריסון.
## מושל אוהיו
ב-1844 התמודד בארטלי בבחירות למשרת מושל אוהיו מטעם המפלגה הוויגית, לאחר שמועמד המפלגה המקורי, דייוויד ספאנגלר, החליט שלא להתמודד. בארטלי נבחר וכיהן תקופת כהונה אחת עד 1846. על אף תקופת כהונתו הקצרה יחסית, ממשלו היה פעיל מאוד. לוויגים היה רוב בבית המחוקקים המדינתי. כתוצאה מכך עלה בידם להעביר את חוק בנק קלי ב-1845, שייצב את מערכת הבנקאות המדינתית. הם גם ביצעו רפורמה במדיניות המיסוי של המדינה. בארטלי גם נודע בשל עמדתו בנוגע לחוקי העבד הנמלט. לא זאת בלבד שהוא התנגד לחוקים אלו, אלא גם דחף לביטול חוקי אוהיו ששללו מהאפרו-אמריקאים את זכויותיהם הבסיסיות. בעת כהונתו כמושל, גויסו מאוהיו 40 פלוגות ו-7,000 איש לשירות במלחמת ארצות הברית-מקסיקו. בארטלי התנגד למלחמה, אך חש שחובתו כמושל לתת כתף במאמץ המלחמתי.
## מותו
לאחר פרישתו מן החיים הפוליטיים שב בארטלי לעסקיו הפרטיים במנספילד. מרדכי בארטלי נפטר במנספילד ב-10 באוקטובר 1870. הוא נטמן בבית הקברות המקומי.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:מושלי אוהיו
קטגוריה:מושלי מדינות ארצות הברית מהמפלגה הוויגית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי האספה הכללית של אוהיו
קטגוריה:אנשי הכוחות המזוינים של ארצות הברית במלחמת 1812
קטגוריה:אמריקאים שנולדו ב-1783
קטגוריה:אמריקאים שנפטרו ב-1870
מבצע מינכן

**מבצע מינכן** (ברומנית: **Operațiunea München**) היה שם הקוד הרומני של מתקפה גרמנית-רומנית משותפת במהלך הפלישה הגרמנית לברית המועצות במלחמת העולם השנייה, במטרה העיקרית לכבוש מחדש את בסרביה, צפון בוקובינה וחבל הרצה, שנעזבו על ידי רומניה שנה קודם לכן בעקבות אולטימטום סובייטי. המבצע הסתיים בהצלחה לאחר 24 ימי לחימה. היחידות המעורבות כללו את הארמיות השלישית והרביעית של צבא רומניה ואת הארמייה ה-11 הגרמנית. בעקבות הפלישה בוצע רצח עם נגד האוכלוסייה היהודית בשטחים שנכבשו.

המתקפה החלה ב־2 ביולי, וכוחות רומנים נעו צפונה. ב־5 ביולי נתפסה צ'רנוביץ, בירת צפון בוקובינה, בגדודים 3 ו־23 של ונטורי דה מונטה (ציידי הרים). ב־16 ביולי נתפסה קישינב, בירת בסרביה, לאחר קרבות קשים של כוחות רומניים בראשות דיוויזיית השריון הרומנית הראשונה, המצוידת ב-126 טנקים קלים מסוג R-2. עד 26 ביולי, האזור כולו היה בשליטה רומנית-גרמנית. ב-17 באוגוסט, בסרביה וצפון בוקובינה שולבו רשמית במדינה הרומנית.

המהלכים הקרביים בדרום בסרביה היו מהמורכבים ביותר במבצע כולו, הם כללו ארטילריה, ספינות מלחמה, כלי טיס, חיילים ונחתים משני הצדדים. הלחימה בגזרה זו של החזית החלה ימים ספורים לפני המבצע, עם התכתשות ראשונה בין ספינות מלחמה סובייטיות ורומנית ב-23 ביוני, כאשר כלי השיט הסובייטיים ניסו לשבור את המצור הימי הרומני. ב-9 ביולי, ספינות המלחמה הסובייטיות ניצלו את הראות המופחתת והצליחו לחמוק מהמצור. ב־26 ביוני, כתמיכה בפשיטה הימית על קונסטנצה, נחתו סירות תותחים משוריינות סובייטיות בקילייה הישנה ותפסו את רוב גדוד חיל הרגלים הימי ה-15 הרומני. הרומנים איבדו 468 חיילים. שרידי הגדוד, בתמיכת סירה חמושה אחת ושתי סירות מנוע, הצליחו להגן על האי סטיפוק מפני התקפות סובייטיות נוספות. גדוד חיל הרגלים הימי ה-17 הרומני הצליח להחזיק בגזרת פריפראבה לאורך כל המבצע ובימים שקדמו לה, תוך הדיפת התקפות סובייטיות רבות. במהלך תקופה זו, הארטילריה הרומנית הטביעה ארבע סירות משוריינות סובייטיות. בליל שבין 22–23 ביולי כבש גדוד את טאטארבונארי. בין 18–19 ביולי נסוג הצי מהדלתה של הדנובה. כך כבשו הרומנים את רני, איזמאיל, קיליה ו-ולקוב.

קטגוריה:מלחמת העולם השנייה
קטגוריה:קרבות רומניה במלחמת העולם השנייה
קטגוריה:קרבות ברית המועצות במלחמת העולם השנייה
קטגוריה:קרבות גרמניה במלחמת העולם השנייה
השדכנית

**השדכנית** (באנגלית: **The Matchmaker**) הוא סרט קולנוע אמריקאי בשחור-לבן משנת 1958 בבימויו של ג'וזף אנתוני, עם פול פורד, שירלי בות' (בתפקידה האחרון בסרטים), שירלי מקליין ואנתוני פרקינס בתפקידים הראשיים.

השחקנים בסרט פונים לעיתים קרובות לקהל הצופים ומשתפים אותו ברגשותיהם.

התסריט מבוסס על מחזה "השדכנית" של תורנטון ויילדר משנת 1954, שהוא שכתוב של המחזה שלו "הסוחר מיונקרס" משנת 1938. שני המחזות האלה מבוססים על המחזה "Einen Jux will er sich machen," של המחזאי האוסטרי יוהאן נסטרוי משנת 1842.

ב-1964 עובד המחזה למחזמר בשם הלו, דולי! בכיכובה של קרול צ'אנינג וב-1969 הופק הסרט "הלו דולי!" בכיכובם של ברברה סטרייסנד וולטר מתאו.

בישראל הופק המחזמר הלו, דולי! בתיאטרון גיורא גודיק ב-1968 עם חנה מרון ושרגא פרידמן בתפקידים הראשיים.

## תקציר עלילה
העלילה מתרחשת בשנת 1884 ביונקרס (ניו יורק). הוראס ונדרגלדר (פול פורד) הוא בעל חנות מכולת גדולה ומעסיק שם כזבנים את קורנליוס האקל (אנתוני פרקינס) ובארנבי טאקר (רוברט מורס). הוראס הוא אלמן כבן ששים ומחפש אישה למטרת נישואין שבעיקר שתשרת אותו בעבודות הבית. הוא ידוע בקמצנותו בעיקר כלפי עובדיו. היום הוא נוסע לניו יורק על מנת לפגוש אישה צעירה בשם איירין מולוי (שירלי מקליין) שיש לה חנות לכובעים, למטרת נישואין.

דולי גלאגר לוי (שירלי בות') היא אלמנה המתפרנסת משדכנות. היא רוצה את הוראס לעצמה ולכן מציעה לו שידוך עם "ארנסטינה", בחורה צעירה ויפהפייה שיודעת לעשות את כל עבודות הבית. הוראס מתבונן בצילום של הבחורה ומחליט לפגוש גם אותה ואז להחליט את מי לבחור לנישואין.

לקורנליוס ובארנבי נמאס מהוראס שרודה בהם. הם מחליטים לסגור את החנות ולנסוע לבלות בניו יורק. הם מגיעים במקרה לחנות הכובעים של איירין וקורנליוס "נדלק" עליה. הם נכנסים לחנות ומיד נקשרת שיחה בין קורנליוס ואיירין. בארנבי מתאהב בשותפה של איירין מיני פיי (פגי וילסון).

בינתיים מגיעים לחנות הוראס ודולי ושני הזבנים מסתתרים. דולי מבחינה בקורנליוס אך לא מסגירה אלא להפך - היא אומרת לאיירין שהוא ממשפחה עשירה. בינתיים מרגיש הוראס שאיירין מסתירה אדם בחדרה אך היא לא נותנת לו לחפש ולכן הוא מוחק אותה מרשימת המיועדות לו.

כעת לוקחת אותו דולי למסעדה היוקרתית "הרמוניה" בו נקבעה פגישה עם "ארנסטינה". דולי דואגת שמלאכי סטאק (ואלאס פורד) העוזר של הוראס, יביא לו מברק בשם "ארנסטינה" שבו היא מתנצלת שלא תוכל להגיע.

למסעדה מגיעים גם קורנליוס בארנבי איירין ומיני. קורנליוס לא יודע איך ישלם אבל הוראס מאבד את ארנקו ומלאכי מוצא אותו וחושב שהוא של קורנליוס. כעת קורנליוס ובארנבי מנסים להתחמק מהמסעדה כשהם לבושים בכובעים ובמעילי נשים (כמו בחמים וטעים) ונאלצים בדרך לרקוד עם הוראס ודולי.

הוראס פוגש את איירין ומיני ומתחיל לחזר שוב אחרי איירין שמשלמת את חשבון המסעדה לאחר שגילה שארנקו אבד.

בינתיים מגיעים קורנליוס ובארנבי לחנות של איירין והם פוגשים שם את דולי. הם מחליטים לחזור ליונקרס ולפתוח שם למראית עין עסק מתחרה עם חנותו של הוראס. הוראס, איירין ומילי, מגיעים למחרת והוראס כועס אך לבסוף מבין שהובס. הוא מציע נישואין לדולי, קורנליוס מתחבר לאיירין ובארנבי למיני והם עומדים לפתוח ביחד את החנות הגדולה.

## צוות השחקנים

## קישורים חיצוניים

*קדימון לשדכנית, באתר יוטיוב
*השדכנית, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי קומדיה אמריקאיים
קטגוריה:סרטי פרמאונט
קטגוריה:סרטי שירלי מקליין
הנידונים למוות

**הנידונים למוות** (באנגלית: **The Condemned**) הוא סרט פעולה משנת 2007, שנכתב ובוים על ידי סקוט וויפר. בסרט מככבים סטיב אוסטין, וויני ג'ונס.

הסרט מתרכז בעשרה מורשעים, שנאלצים להילחם זה בזה עד מוות במסגרת משחק לא חוקי המשודר לציבור.

## תקציר העלילה
"הנידונים למוות" מספר את סיפורו של ג'ו קונרד (סטיב אוסטין) שמחכה לעונש המוות שלו בכלא אמריקאי. הוא "נרכש" על ידי תוכנית טלוויזיה ונלקח לאי נטוש ששם יצטרך להילחם נגד 9 מתחרים רצחניים שגם הם מחכים לעונש מוות שלהם.

## קישורים חיצוניים
* 

## הערות שוליים

קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי 2007
חיזוק גרדיאנט

**Gradient boosting** (מילולית: *הגברת גרדיאנט*) היא טכניקת למידת מכונה המשמשת בין היתר במשימות רגרסיה וסיווג. היא נותנת מודל חיזוי בצורה של תמהיל (ensemble) של מודלי חיזוי חלשים, שהם בדרך כלל עצי החלטה. כאשר עץ החלטות הוא הלומד החלש (weak learner), האלגוריתם המתקבל נקרא עצים מחוזקי שיפוע, והוא בדרך כלל מתעלה ביעילותו על יער אקראי (random forest). מודל עצי-מחוזק שיפוע בנוי בצורה שלבית כמו שיטות boosting אחרות, אבל זה מכליל שיטות אחרות בכך שהוא מאפשר אופטימיזציה של פונקציית הפסד גזירה שרירותיות.

## הקדמה לא רשמית
(קטע זה תואם חשיפה של חיזוק שיפוע על ידי Li)

בדומה לשיטות חיזוק אחרות, חיזוק שיפוע משלבת "לומדים" חלשים ללומד חזק יחיד בצורה איטרטיבית. המקרה הפשוט ביותר הוא בהגדרת הרגרסיה על ידי קריטריון של ריבועים מינימליים, שבה המטרה היא "ללמד" מודל F לחזות את ערכי הצורה \hat{y} = F(x) על ידי מזעור השגיאה הממוצעת בריבוע \tfrac{1}{n}\sum_i(\hat{y}_i - y_i)^2, כאשר  i  אינדקסים מעל סט אימונים כלשהו בגודל  n  של ערכים בפועל של משתנה הפלט y :
* \hat y_i  = הערך החזוי F(x)
* y_i  = הערך הנצפה
* n = מספר הדגימות ב y

כעת, הבה נבחן אלגוריתם להגברת שיפוע עם M שלבים. בכל שלב m ( 1 \le m \le M ) של הגברת שיפוע, נניח מודל לא מושלם F_m (עבור m נמוך, ייתכן שהדגם הזה פשוט יחזור \hat y_i = \bar y, שבו ה- RHS הוא הממוצע של y). כדי לשפר את F_m, האלגוריתם שלנו צריך להוסיף איזשהו אומדן חדש, h_m(x). לכן,

: 
F_{m+1}(x) = F_m(x) + h_m(x) = y


או, באופן שווה,

: 
h_m(x) = y - F_m(x)
 .

לכן, הגברת שיפוע תתאים את  *לשארית* y - F_m(x) . כמו בגרסאות חיזוק אחרות, כל F_{m+1} מנסה לתקן את השגיאות של קודמו F_m. הכללה של רעיון זה לפונקציות הפסד שאינן שגיאה בריבוע, ולבעיות סיווג ודירוג, נובעת מהתצפית ששאריות h_m(x) עבור מודל נתון שוות ערך (פרופורציונלית) לשיפועים השליליים של פונקציית ההפסד הממוצעת בריבוע (MSE) (ביחס ל F(x)):

: 
L_{\rm MSE} = \frac{1}{n}\left(y - F(x)\right)^2


: 
- \frac{\partial L_{\rm MSE}}{\partial F} = \frac{2}{n}(y - F(x)) = \frac{2}{n}h_m(x)
 .

אז אפשר לכוון בהגברת השיפוע לאלגוריתם של ירידה בשיפוע, והכללה שלו כרוכה ב"חיבור" של הפסד שונה ושל הגרדיאנט שלו.

## ראו גם
* יער אקראי
* XGBoost
* למידת עץ החלטות

## לקריאה נוספת
* 

## הערות שוליים

קטגוריה:למידת מכונה
קטגוריה:כריית מידע
קטגוריה:רגרסיה
קטגוריה:סיווג (סטטיסטיקה)
דיני התכנון והבניה (עוקדן)

**דיני התכנון והבניה** הוא עוקדן בן ארבעה כרכים, המתעדכן בתכיפות ויוצא לאור בהוצאת סדן. העוקדן כולל סקירה מקיפה של החקיקה והפסיקה בתחומי התכנון והבניה. החקיקה המלאה מבוארת ומודגמת על ידי הצגת מאות מקרים אשר ניתנה להם תשובה בפסיקת בתי המשפט.

המהדורה הראשונה ראתה אור בשנת 1981. המהדורות הראשונות נכתבו על ידי ד"ר שמואל רויטל. מאז פטירתו של רויטל ב-2015, ממשיך עו"ד איל ד' מאמו בכתיבת הספר ועריכתו.

## תוכן הספר
עוקדן **דיני התכנון והבניה** משלב את עיקרי הפסיקה לצד כל דברי החקיקה. החקיקה המלאה מבוארת ומודגמת על ידי הצגת מאות מקרים אשר ניתנה להם תשובה בפסיקת בתי המשפט.

בכרך הראשון מובאים חוק התכנון והבניה, והתוספת הרביעית לחוק (סעיף 76א). כרך ראשון-המשך כולל את המשך סעיפי חוק התכנון והבניה והתקנות בנושאים: חישוב אחוזי בניה, שימוש חורג ומתן הקלה, סטייה ניכרת מתוכנית, קרקע חקלאית, שטחים פתוחים ומימי חופים, וכן מובאות כל תקנות התכנון והבנייה (בקשה להיתר, תנאיו ואגרות) על תיקוניהן (התשס"ח-2008), ובהן בטיחות אש בבניינים.

כרך שני כולל את המשך סעיפי חוק התכנון והבניה, כולל תמ"א 35, התוספת השלישית לחוק (סעיף 196א), חוק לקידום הבניה במתחמים מועדפים לדיור, וכן הובאו סעיפים מתוך חוקים רלווטיים הקשורים בהוראות חוק התכנון והבניה.

הכרך השלישי כולל את חוק הרשות הממשלתית להתחדשות עירונית, חוק פינוי ובינוי (עידוד מיזמי פינוי ובינוי), חוק המקרקעין, חוק בתי משפט לעניינים מינהליים, חוק המהנדסים והאדריכלים, חוק רישום קבלנים לעבודות הנדסה בנאיות, חוק דיני רכישה לצורכי ציבור, פקודת הקרקעות, חוק גנים לאומיים, וכן הוראות למתקני תברואה (הל"ת - כולל השינויים מתשס"ז-2007) וחקיקה בעניין מקלטים.

## פרסים
ד"ר רויטל זכה בפרס השלטון המקומי על הספר "דיני התכנון והבניה".

קטגוריה:ספרי עיון בעברית: משפט
קטגוריה:ספרי הוצאת סדן
ברנדשטטר

**ברנדשטטר** הוא שם משפחה ממקור גרמני (Brandstätter או Brandtstädter).

קטגוריה:שמות משפחה אשכנזיים
קטגוריה:שמות משפחה גרמניים
סטארקוויל

**סטארקוויל** (באנגלית: **Starkville**) היא עיר במדינת מיסיסיפי בארצות הברית שמונה כ-25 אלף תושבים. בצמוד לעיר ממוקמת אוניברסיטת מיסיסיפי.

השטח שעליו נבנתה העיר אוכלס מאות שנים על ידי שבטים אינדיאניים. בהתאם להסכם שנחתם בשנת 1830 האינדיאנים פונו מהשטח. המתיישבים החדשים התפרנסו בעיקר מיצירת לוחות עץ ולכן שם היישוב שהוקם בשנת 1834 היה "Boardtown". בשנת 1835 היישוב הפך למרכז המחוז ושמו שונה לסטארקוויל לכבוד ג'ון סטארק, מאלופי מלחמת העצמאות של ארצות הברית.

תושבי העיר התפרנסו בעיקר מחקלאות וגידולי בקר. מפעלי התעשייה של העיר כוללים בין היתר "MFJ אנטרפרייזס" לייצור ציוד לרדיו.

בעיר ממקומות מוסדות ומגורי סטודנטים של אוניברסיטת מיסיסיפי. 22 אתרים בעיר רשומים ב"רשם מקומות היסטוריים הלאומי".

## קישורים חיצוניים

*
* 

קטגוריה:מיסיסיפי: ערים
קטגוריה:יישובים שהוקמו ב-1835
פגיון ירוק

**פגיון ירוק** הוא תרגיל צבאי בן חמישה ימים הנערך מדי שנה במרכז הלחימה הקרקעית של חיל הנחתים ב-Twentynine Palms במדבר מוהאבי בארצות הברית. משתתפים בו כוחות נחתים ממספר מדינות: מרינס (ארצות הברית), הנחתים המלכותיים של בריטניה, הולנד, איחוד האמירויות וקנדה.

#### פגיון ירוק 2021
בתרגול של כוחות המרינס האמריקנים והבריטים, גברו הבריטים (תוקפים) על האמריקנים (מגינים). הכוחות תירגלו באזור מדברי והררי בשטח 3500 קמ"ר, שכלל אזורים מיושבים (על ידי שחקנים), גודלו של השטח הקשה על הכוחות ויצר אילוצים לוגסטיים, לצורך המענה הלוגיסטי השתמשו בין היתר בהדפסות תלת־ממדיות. בתחילת התרגיל, החזיקו הבריטים ב-20% מהשטח ובסיומו 65%, לאחר פגיעה רציפה בפו"ש וציוד חיוני אמריקני. הלחימה כללה סיוע אווירי וארטילרי.

האימון ב-2021 היה אימון הקמה לשני כוחות משימה גלובלים (Littoral Response Group (LRG, בריטים. האחד מורכב מ-500 נחתים בריטים- ו-120 הולנדים אניות וכלי טיס, יוצב מזרחית לסואץ. כוח נוסף יוצב בבריטניה.

## קישורים חיצוניים
* כוח המשימה היבשתי ואווירי להכשרת פיקוד ומרכז הלחימה הקרקעית של חיל הנחתים

## הערות שוליים

קטגוריה:תרגילים צבאיים
קטגוריה:חיל הנחתים של ארצות הברית
הנרי רודריק ניומן

**הנרי רודריק ניומן** (באנגלית: **Henry Roderick Newman**: 4 במרץ 1843- 1 בדצמבר 1917) היה צייר נוף ודומם אמריקאי, שהושפע מהסגנון הפרה-רפאליטי.

## ביוגרפיה
נוימן נולד בעיר איסטון במדינת ניו יורק. בשנת 1853 עברה משפחתו לעיר ניו יורק. בסביבות 1860 החל ללמוד להיות רופא, כמו אביו, אך בזמנו הפנוי לימד את עצמו לצייר.

כשאביו נפטר, בשנת 1861, הוא ויתר על לימודי הרפואה ובגיל שמונה עשרה הצהיר על כוונתו להיות צייר. אמו, מטבע הדברים לא הייתה מרוצה, נתנה לו שנה אחת להוכיח שהוא יכול לפרנס את עצמו בדרך זו. בתגובה, הוא בילה שישה חודשים בציור נופים בסטוקברידג', מסצ'וסטס, ולאחר מכן שלח שלושה ציורים לאקדמיה הלאומית לעיצוב. משנת 1864 היה חבר באגודה האמריקאית, בהשראת הפרה-רפאליטים, לקידום מטרת האמת באמנות.

ב-1868 הוא נמשך לפלורידה מסיבות בריאותיות והפך לאחד הציירים האמריקאים הראשונים שעבדו שם, ליד סנט אוגוסטינוס. באביב 1870 הוא נסע לצרפת, שם למד זמן קצר אצל ז'אן-לאון ז'רום, אך לא היה מרוצה משיטותיו. זמן קצר לאחר פרוץ מלחמת צרפת-פרוסיה, עבר לאיטליה, שם התגורר עד סוף ימיו.

באטליה הוא התמקד בציור אדריכלות ופרחים. בשנת 1877, המבקר האנגלי ג'ון ראסקין ראה את עבודתו והזמין אצלו כמה ציורים.

ניומן היה נשוי בשנת 1883 לאנגליה מרי ווטסון וויליס.

החל משנת 1887 הוא החל לבלות חורפים במצרים, ונשאר שם מספר חודשים מדי שנה. הוא חזר למצרים כמעט בכל חורף למשך שארית חייו. רוב היצירות שיצר באותם ביקורים הן צבעי מים של מבנים עתיקים, במיוחד של מקדשים, ולא רק סצנות מזרחיות רגילות.

בשנים 1896–1897 הוא ביקר ביפן, שם ערך תצוגות של תמונות אדריכלות ונוף.

## גלריה

File:Newman-AbuSimbel.jpg

File:Newman-Philae.jpg

File:Newman-Florence.jpg
File:Newman-Dogana.jpg

File:Brooklyn Museum - Daibutsu Great Bronze Statue of Buddha at Kamakura Japan - Henry Roderick Newman.jpg


## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ציירים אמריקאים
קטגוריה:אמריקאים שנולדו ב-1843
קטגוריה:אמריקאים שנפטרו ב-1917
ויליאם בב

**ויליאם בב** (באנגלית: **William Bebb**; ) היה פוליטיקאי אמריקאי מאוהיו, איש המפלגה הוויגית, שכיהן כמושל אוהיו ה-19 בשנים 1846–1849.
## ראשית חייו
ויליאם בב נולד במחוז המילטון שבטריטוריה הצפון מערבית (כיום בתחומי מחוז באטלר שבאוהיו) לאדוארד בב ומרגרט רוברטס, זוג מהגרים ולשים. הוריו של בב היו התושבים היחידים בפדי רן, כיום שנדון שבאוהיו. ב-1826 הוקם בית הספר המקומי על פי חוק חדש של המדינה, הוקם מבנה חדש, וויליאם בב היה למורה הראשון של בית הספר.

ב-1824 נשא בב לאישה את שרה שאק. ב-1828 פתחו בב ורעייתו פנימייה לנערים שנקראה "בית הספר חורשת השקמים". בעת שלימד בבית הספר, למד בב משפטים והתקבל ללשכת עורכי הדין של אוהיו. ב-1831 הוא החל לעבוד במשרד עורכי הדין של ג'ון וודס.
## קריירה
בב היה פעיל מסור במסע הבחירות של ויליאם הנרי הריסון בבחירות לנשיאות של 1840, ובזה של הנרי קליי בבחירות של 1844. ב-1844 הוא היה בחבר האלקטורים והצביע עבור קליי ופרלינגהויסן.

ב-1846 נבחר בב כמועמד המפלגה הוויגית למשרת מושל אוהיו. הוא כיהן בתפקיד תקופת כהונה אחת החל מדצמבר אותה שנה. תקופת כהונתו הסתיימה למעשה בדצמבר 1848, אך היא הוארכה עד ינואר 1849, בשל עיכובים בבחירות המדינתיות שגרמו לדחייה בהשבעת יורשו.

בב מונה על ידי הנשיא אברהם לינקולן לבדוק את משרד הפנסיות בוושינגטון הבירה. ב-1868 הוא דחה הצעה למינוי דיפלומטי בטנג'יר, מרוקו.
## משפטו
ב-1857 ביצע בב ירי בכלי נשק וכתוצאה מכם נהרג אדם. הוא הואשם בהריגה ונשפט במחוז וינבהגו שבאילינוי ב-1858. אחד מפרקליטיו סיכם את המקרה:

## מותו
לאחר פרישתו מהחיים הפוליטיים, עברו בב ורעייתו לחוותם ברוקפורד, אילינוי. ויליאם בב נפטר בביתו ב-23 באוקטובר 1873. הוא נטמן בבית הקברות גרינווד שברוקפורד. רעייתו נפטרה ב-1892.

## קישורים חיצוניים

* ויליאם בב באתר Political Graveyard 
* 

## הערות שוליים

קטגוריה:מושלי אוהיו
קטגוריה:מושלי מדינות ארצות הברית מהמפלגה הוויגית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1802
קטגוריה:אמריקאים שנפטרו ב-1873
XGBoost

**XGBoost** היא ספריית תוכנה קוד פתוח המספקת מסגרת נירמול (regularizing) וחיזוק גרדיאנט לשפות: C ++, Java,Python, ג'וליה, Perl, וסקאלה. XGBoost עובדת על לינוקס, Windows, ו- macOS. מתוך תיאור הפרויקט, היא שואפת לספק "ספרייה להגברת הדרגתיות ניתנת להרחבה, ניידת ומבוזרת (GBM, GBRT, GBDT). XGBoost פועל על מכונה בודדת, כמו גם על מסגרות עיבוד מבוזרות Apache Hadoop, Apache Spark, Apache Flink ו- Dask.

הספרייה זכתה לפופולריות רבה ותשומת לב בתור האלגוריתם המועדף עבור צוותים מנצחים רבים של תחרויות למידת מכונה.

## היסטוריה
XGBoost התחילה כפרויקט מחקר של טיאנקי צ'ן כחלק מקבוצת ה-Distributed (Deep) Machine Learning Community (או DMLC). בתחילה, כיישום מסוף שניתן להגדיר באמצעות קובץ תצורה של libsvm. הוא התפרסם בחוגי התחרות ב-ML לאחר השימוש בו בפתרון המנצח של אתגר למידת המכונה של Higgs. זמן קצר לאחר מכן, חבילות Python ו-R נבנו, ול-XGBoost יש כעת הטמעת חבילות עבור Java, Scala, Julia, Perl ושפות אחרות. זה הביא את הספרייה למפתחים נוספים ותרם לפופולריות שלה בקרב קהילת Kaggle, שם היא שימשה למספר רב של תחרויות.

עד מהרה הוא שולב עם מספר חבילות אחרות מה שהופך אותו קל יותר לשימוש בקהילות שלהם. כעת הוא שולב עם scikit-learn עבור משתמשי Python ועם חבילת caret עבור משתמשי R. ניתן לשלב אותו גם במסגרות Data Flow כמו Apache Spark, Apache Hadoop ו- Apache Flink באמצעות ה-Rabit המופשט ו-XGBoost4J. ספריית XGBoost זמינה גם ב- OpenCL עבור FPGAs. יישום יעיל וניתן להרחבה של XGBoost פורסם על ידי Tianqi Chen ו-Carlos Guestrin.

## מאפיינים
תכונות בולטות של XGBoost שמבדילות אותו מאלגוריתמים אחרים של Gradient boosting כוללות:
* ענישה חכמה של עצים
* כיווץ פרופורציונלי של צמתי עלים
* ניוטון בוסטינג
* פרמטר אקראי יתיר
* יישום על מערכות בודדות, מבוזרות ומחשוב מחוץ לליבה
* בחירת מאפיינים (Feature selection) אוטומטית

## אלגוריתם
בשונה מאלגוריתם מסוג חיזוק גרדיאנט (gradient boosting) שפועל כדעיכת גרדיאנט, XGBoost עובד כ"ניוטון-רפסון" במרחב הפונקציונלי. שערוך טיילור מסדר שני משמש בתור פונקציית ההפסד כדי לקשר למתודת ניוטון-רפסון.

אלגוריתם גנרי של XGBoost, עם נתוני קלט: \{(x_i, y_i)\}_{i=1}^N, פונקציית הפסד: L(y, F(x)), מספר "לומדים חלשים": M, וקצב למידה: \alpha.

# מודל ראשוני עם ערך 0:
#: \hat{f}_{(0)}(x) = \underset{\theta}{\arg\min} \sum_{i=1}^N L(y_i, \theta).
# עבור  = 1 עד :
## חישוב הגרדיאנטים וההסיאנים:
##: \hat{g}_m(x_i)=\left[\frac{\partial L(y_i,f(x_i))}{\partial f(x_i)} \right]_{f(x)=\hat{f}_{(m-1)}(x)}.
##: \hat{h}_m(x_i)=\left[\frac{\partial^2 L(y_i,f(x_i))}{\partial f(x_i)^2} \right]_{f(x)=\hat{f}_{(m-1)}(x)}.
## התאמת לומד בסיסי (או לומד חלש, כמו עץ) בעזרת נתוני האימון \displaystyle\{x_i,-\frac{\hat{g}_m(x_i)}{\hat{h}_m(x_i)}\}_{i=1}^{N} על ידי פתירת בעיית האופטימיזציה שלהלן:
##:\hat{\phi}_m=\underset{\phi \in \mathbf{\Phi}}{\arg\min}\sum_{i=1}^{N}\frac{1}{2}\hat{h}_m(x_i)\left[-\frac{\hat{g}_m(x_i)}{\hat{h}_m(x_i)}-\phi(x_i) \right]^2.
##: \hat{f}_m(x)=\alpha \hat{\phi}_m(x).
## עדכון המודל:
##: \hat{f}_{(m)}(x) = \hat{f}_{(m-1)}(x) + \hat{f}_m(x).
# פלט \hat{f}(x)=\hat{f}_{(M)}(x)=\sum_{m=0}^{M}\hat{f}_m(x).

## פרסים
* פרס ג'ון צ'יימברס (2016)
* פרס פיזיקת אנרגיה גבוהה פוגשת למידה חישובית (HEP meets ML) (2016)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנות שהושקו ב-2014
קטגוריה:למידת מכונה
חיים בלעיש

הרב **חיים בלעיש** (ה'תרכ"א, 1861 או ה'תרכ"ד, 1864 – כ' בסיוון ה'תש"ז, 8 ביוני 1947) היה רב תוניסאי שכיהן כרבה הראשי של יהדות תוניסיה בין השנים 1940–1947

## קורות חיים
נולד בערך בשנת ה'תרכ"ד 1864. למד אצל רבי מרדכי סמדג'ה, ורכש גם השכלה כללית. לאחר מות אביו, ייסד ישיבה בביתו ועמד ראשה, ואליה נקבצו תלמידים ממרחקים.

היה חבר במועצת הרבנים בתוניס, וגם במועצת הנהגת הקהילה. לפרנסתו עסק במכירת דגנים. נודע בפעולות החסד הרבות שעשה. שיקם את ישיבת "חברת התלמוד" בתוניס (מיסודו של הרב שלמה דאנה), והציל אותה מסגירה. נתמנה לרבה הראשי של תוניסיה לאחר פטירתו של רבי דוד כטורזה בשנת 1940 (הת"ש). בזמן מלחמת העולם השנייה לחם ברזיסטנס, אף על פי שהיה אז קרוב לגיל 80. על כך זכה במדליית הרזיסטנס, וכן עוטר באות לגיון הכבוד.

שימש בתפקיד עד פטירתו בכ' בסיוון ה'תש"ז (1947). נקבר בבית הקברות בתוניס. בשנת 2021 הועלו עצמותיו לקבורה בבית הקברות הישן בלוד

בעיר תוניס היה בית כנסת על שמו.

## לקריאה נוספת
* הרב רחמים חי חויתה הכהן, **כתר כהונה** דרוש סב.
* הרב רפאל בנימין כהן, **מלכי תרשיש**, עמ' קכה.

## קישורים חיצוניים
* הספד של הרב מאיר מזוז על הרב בלעיש

## הערות שוליים

קטגוריה:רבנים תוניסאים
קטגוריה:רבנים ראשיים לתוניסיה
קטגוריה:תוניס: רבנים
קטגוריה:ראשי ישיבות בארצות האסלאם
קטגוריה:אישים שהועלו לקבורה בשנית בארץ ישראל
קטגוריה:מעוטרי אות לגיון הכבוד
קטגוריה:יהודים חברי הרזיסטאנס
קטגוריה:מעוטרי מדליית הרזיסטנס
קטגוריה:ניצולי השואה: תוניסיה
קטגוריה:ילידי 1864
קטגוריה:נפטרים ב-1947
אנדרה קרסון

**אנדרה דריל קרסון** (באנגלית: **André Darryl Carson**; נולד ב-16 באוקטובר 1974) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת אינדיאנה, ברציפות מאז 2008. קרסון, חבר המפלגה הדמוקרטית, מייצג כשמונים אחוזים משטחה של עיר הבירה אינדיאנפוליס. עם פרישתו של פיט ויסקלוסקי בראשית 2021, נהפך קרסון לחבר הוותיק במשלחת אינדיאנה לקונגרס. קודמתו בתפקיד הייתה סבתו, ג'וליה קרסון, שמותה בטרם עת בעודה מכהנת הוביל לעריכת בחירות מיוחדות בהן ניצח קרסון. קרסון הוא המוסלמי השני שנבחר ל, לאחר קית' אליסון ב-2006.

## ביוגרפיה
אנדרה קרסון נולד וגדל באינדיאנפוליס. הוא סיים את לימודיו בבית הספר התיכון "טכני ארסנל" שבעיר הולדתו, והשלים בשנת 2003 לימודי תואר ראשון במשפט פלילי וניהול אוניברסיטת קונקורדיה בוויסקונסין. במהלך 2005 קיבל מאוניברסיטת אינדיאנה וסליאן תואר שני במנהל עסקים. בשנות ה-90 של המאה ה-20 קרסון התאסלם, לאחר חשיפתו לכתביו של ג'לאל א-דין רומי, מיסטיקן סופי בן המאה ה-13, ומשקרא את האוטוביוגרפיה של מלקולם אקס. בטרם התאסלם השתייך קרסון אל הכנסייה הבפטיסטית והתחנך בבית ספר קתולי.

בשנים 1996–2005 עבד קרסון כקצין התאמה במשטרת הבלו של מדינת אינדיאנה, זרוע אכיפת החוק של מועצת האלכוהול והטבק המדינתית. מאוחר יותר הועסק בחטיבה למלחמה בטרור של המחלקה לביטחון המולדת של אינדיאנה, ולאחר מכן היה מומחה שיווק של החברה "Cripe Architects + Engineers" באינדיאנפוליס. מ-2007 ועד 2008 כיהן קרסון כחבר במועצה המשותפת של עיריית אינדיאנפוליס ומחוז מריון.

ב-15 בדצמבר 2007, סבתו של קרסון, ג'וליה קרסון , שייצגה את מחוז הקונגרס השביעי של אינדיאנה בבית הנבחרים של ארצות הברית מאז 1997, נפטרה לאחר מאבק בסרטן הריאה. שלושה חודשים לאחר מכן, קרסון זכה בבחירות מיוחדות שנערכו במחוז הקונגרס השביעי במטרה לבחור את ממלא המקום של קרסון המנוחה. מאז הושבע לתפקידו ב-11 במרץ 2008, נבחר קרסון פעם אחר פעם לתפקידו מחדש, ועם התכנסות הקונגרס ה-117 של ארצות הברית נעשה לחבר הוותיק ביותר במשלחת אינדיאנה לבית הנבחרים האמריקאי.

קרסון מתנגד להתנחלויות הישראליות שהוקמו בשטחי יהודה ושומרון, ומתאר אותן כ"לא-לגיטימיות ומכשול מרכזי בתהליך השלום הישראלי-פלסטיני". ביולי 2019 הצביע קרסון נגד החלטת בית הנבחרים המגנה את תנועת ה-BDS. בספטמבר 2021 נמנה קרסון בין תשעה מחברי הקונגרס שהצביעו נגד המימון האמריקאי לכיפת ברזל. הוא חבר בוועדת המודיעין ובוועדת התחבורה והתשתיות של בית הנבחרים.

## קישורים חיצוניים

* 

* אתר האינטרנט האישי של קרסון 
* 

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:בוגרי אוניברסיטת קונקורדיה ויסקונסין
קטגוריה:בוגרי אוניברסיטת אינדיאנה וסליאן
קטגוריה:אפרו-אמריקאים חברי בית הנבחרים של ארצות הברית
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:מתאסלמים אמריקאים
קטגוריה:אמריקאים שנולדו ב-1974
מוקדמות מונדיאל 2022 - אמריקה הצפונית

**[[מוקדמות מונדיאל 2022|מוקדמות]] [[מונדיאל 2022]] של [[CONCACAF]]** נערכו בין 24 במרץ 2021 ל-30 במרץ 2022, ובו התחרו 34 נבחרות נבחרות אמריקה הצפונית, אמריקה התיכונה והקריביים, החברות בקונפדרציית הכדורגל של אמריקה  הצפונית (CONCACAF), על 3 מקומות במונדיאל ועל מקום אחד בפלייאוף הבין־יבשתי.
## פורמט
ב־10 ביולי 2019, CONCACAF הודיעו על שינוי פורמט משחקי העלייה ממוקדמות מונדיאל 2018:
* **קבוצת העילית** - שש הנבחרות שידורגו ראשונות מתוך 35 הנבחרות בדירוג פיפ"א ביוני 2020 יתמודדו בבית אחד בשיטת בית חוץ. שלוש הראשונות יעלו למונדיאל והרביעית תעלה לשלב הפלייאוף היבשתי.
* **קבוצת התחתית** - 29 הנבחרות שידורגו בין המקומות 7–35 יחולקו לשמונה בתים (5 בתים של 4 נבחרות ו־3 בתים של 3 נבחרות). שמונה מנצחות הבתים יעלו לשלב הנוק-אאוט. הנבחרות ישחקו עד לזוכה אחת. בכל שלב ישוחקו משחק בית וחוץ. הזוכה תשתתף בפלייאוף היבשתי.
* **הפלייאוף היבשתי** - הרביעית מהבית של קבוצות העילית והמנצחת של טורניר קבוצות התחתית יתמודדו ביניהן. המנצחת תתמודד בפלייאוף הבין־יבשתי.

ב-27 ביולי 2020 הודיעה CONCACAF על שינוי הפורמט בשנית כדי להקטין את כמות המשחקים בעקבות ביטול המשחקים הבינלאומיים ב-2020 בגלל מגפת הקורונה:
* **סיבוב ראשון** - 30 הנבחרות המדורגות 6–35 בהסתמך על הדירוג העולמי של פיפ"א ביולי 2020. הנבחרות הוגרלו לשישה בתים בני חמש נבחרות ושיחקו משחקים בני סבב אחד. כל נבחרת שיחקה שני משחקי בית ושני משחקי חוץ וסך הכל 4 משחקים. שש הנבחרות שסיימו במקום הראשון.
* **סיבוב שני**: שש הנבחרות שסיימו במקום הראשון בבית הוגרלו לשלושה משחקים ראש בראש בשיטת בית-חוץ. שלוש המנצחות עלו לסיבוב השלישי.
* **סיבוב שלישי**: שלוש המנצחות בסיבוב השני וחמש הנבחרות המדורגות במקומות 1 עד 5, משחקות בבית אחד בן שני סבבים, בית-חוץ. שלוש הנבחרות שסיימו במקום הראשון בבית העפילו למונדיאל, הנבחרת במקום הרביעי תעפיל לפלייאוף הבין יבשתי.

## משתתפות
כל 35 החברות בפיפ"א מקונפדרציית CONCACAF זכאיות להשתתף במוקדמות. דירוג הקבוצות התבסס על דירוג פיפ"א מיולי 2020. סנט לוסיה פרשה לפני תחילת הטורניר והפחיתה את מספר המשתתפות ל-34.

## סיבוב ראשון
הגרלת הסיבוב הראשון נערכה ב-19 באוגוסט 2020 במטה פיפ"א בציריך. שש הנבחרות הטובות ביותר (6–11 בדירוג) הוגרלו כל אחד לבית נפרד. שאר הנבחרות הוגרלו רנדומלית לבתים. כל נבחרת שיחקה ארבעה משחקים, שני משחקי בית ושני משחקי חוץ. עם זאת, בשל מגפת הקורונה, משחקי בית רבים נערכו במקומות נייטרליים.
### בית א

### בית ב

### בית ג

### בית ד

### בית ה

סנט לוסיה פרשה לפני ששיחקה משחק אחד
### בית ו

## סיבוב שני
בסיבוב השני שיחקו שש הנבחרות שסיימו במקום הראשון ראש בראש בשיטת בית-חוץ. המשחקים נקבעו מראש.

## סיבוב שלישי
בפורמט החדש של מוקדמות המונדיאל של CONCACAF, הורחב השלב הסופי והמכריע לשמונה נבחרות וארבעה־עשר משחקים לכל נבחרת. חמש הנבחרות המדורגות ביותר העפילו לסיבוב השלישי והצטרפו לשלוש המנצחות בשלב השני. הגרלת לוח הזמנים של השלב השלישי התקיימה ב-19 באוגוסט 2020 במטה פיפ"א בציריך.
### טבלת הבית
מבית זה העפילו **קנדה**, **מקסיקו** ו**ארצות הברית** ישירות למונדיאל ו**קוסטה ריקה** העפילה לפלייאוף הבין-יבשתי.

## פלייאוף בין־יבשתי

## נבחרות שהעפילו

## סטטיסטיקה
### מלכי השערים

## קישורים חיצוניים
* 
* 

## הערות שוליים

קטגוריה:מונדיאל 2022
קטגוריה:אמריקה הצפונית: כדורגל
קטגוריה:מוקדמות המונדיאל
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2021 באמריקה הצפונית
קטגוריה:2022 באמריקה הצפונית
אנס סאלי

**אנס סאלי** (ברומנית: **Enes Sali**; נולד ב-23 בפברואר 2006) הוא כדורגלן רומני המשחק בעמדת הקשר ההתקפי בדאלאס.

## קריירה
הוריו של סאלי הם ממוצא טורקי. הם נפגשו בקונסטנצה שברומניה, התחתנו שם ולאחר מכן עברו לקנדה.

סאלי נולד בטורונטו שבקנדה, והחל לשחק במחלקת הנוער של המועדון החצי-מקצועי וודברידג' סטרייקרס. בשנת 2017 סקאוטים של ברצלונה איתרו אותו במהלך טורניר נוער בינלאומי והוא שיחק בלה מאסיה במשך שנתיים, עד ששוחרר בשל הסתבכותו של מועדון הכדורגל עם התקנות של פיפ"א.

בשנת 2019 שכנע כדורגלן העבר גאורגה חאג'י את אביו של סאלי לשוב לרומניה על מנת להצטרף למחלקת הנוער של פארול קונסטנצה, אותה ניהל חאג'י.

ב-9 באוגוסט 2021 ערך את הופעת הבכורה שלו במדי הקבוצה הבוגרת של פארול קונסטנצה בליגת העל הרומנית, בניצחון 1–0 על שפשי ספנטו גאורגה.

ב-13 בספטמבר 2021 כבש את השער האחרון בניצחון קבוצתו 5–0 על אקדמיקה קלינצ'ן, והפך למבקיע הצעיר בהיסטוריה של הליגה, בגיל 15 שנים, שישה חודשים ו-21 ימים.

### קריירת נבחרות
סאלי שיחק עבור נבחרות הנוער הצעירות של רומניה, ואף על פי שנקרא לייצג את , בחר לייצג את , וב-3 בנובמבר 2021 זומן לראשונה לסגל הנבחרת הבוגרת לקראת המשחקים נגד  ו במסגרת מוקדמות מונדיאל 2022.

ב-14 בנובמבר נכנס כמחליף בדקה ה-82 בניצחון נבחרתו 2–0 על ליכטנשטיין, והפך לשחקן האירופי הצעיר ביותר בהיסטוריית כדורגל הנבחרות, בגיל 15 שנים ו-264 ימים.

## קישורים חיצוניים

## הערות שוליים

קטגוריה:כדורגלנים קנדים
קטגוריה:כדורגלנים רומנים
קטגוריה:קשרי כדורגל קנדים
קטגוריה:קשרי כדורגל רומנים
קטגוריה:טורונטו: כדורגלנים
קטגוריה:כדורגלני פארול קונסטנצה
קטגוריה:כדורגלני דאלאס
קטגוריה:כדורגלני נבחרת רומניה
קטגוריה:קנדים ממוצא רומני
קטגוריה:ספורטאים זרים בארצות הברית
קטגוריה:ספורטאים קנדים בארצות הברית
קטגוריה:רומנים שנולדו ב-2006
קטגוריה:קנדים שנולדו ב-2006
טומבסטון

**טומבסטון** (באנגלית: **Tombstone**) היא עיירה היסטורית במדינת אריזונה שבארצות הברית הנמצאת בקרבת הגבול עם מקסיקו.
## היסטוריה
העיירה נוסדה במקור בשנת 1877 על ידי הפרוספקטור אד שיפלין . היישוב הפך בשנים הבאות לאחד מיישובי הספר שחוו את הצמיחה הגדולה ביותר באותה העת. היישוב גדל באופן משמעותי במהלך שנות ה-80 של המאה ה-19, כאשר מהמכרות המקומיים הוכנו מטילי כסף אשר שוויים היה בין 40 עד 85 מיליון דולרים – אזור הייצור הגדול ביותר של מטילי כסף באריזונה באותה העת. בעקבות ההצלחה הכלכלית האוכלוסייה של היישוב גדלה מ-100 לכ-14,000 בפחות משבע שנים.

העיירה נודעת כיום בעיקר בשל קרב היריות המפורסם שאירע בעיירה ב-26 באוקטובר 1881, אשר נחשב לקרב היריות הנודע ביותר בתקופת המערב הפרוע.

"בין הדמויות הבולטות בעיר הייתה ****, שהקימה את בית החולים והכנסייה הקתולית הראשונים בטומבסטון וניהלה את מלון 'Russ House

כלכלת העיירה מסתמכת כיום בעיקר על ענף התיירות. בעיירה נמצאת כיום גם אחת ממבשלות הבירה הנחשבות ביותר באריזונה.

## ראו גם
* טומבסטון עיר ללא חוק
* קרב האקדחים באו. קיי. קוראל

## קישורים חיצוניים

* 
* 

קטגוריה:אריזונה
קטגוריה:יישובים שהוקמו ב-1879
ירגזי אפרפר

**ירגזי אפרפר** (שם מדעי: *Parus cinereus*) הוא מין ציפור שיר קטנה ממשפחת הירגזיים. הוא בצבעי שחור, אפור ולבן, מקור שמו. הוא קרוב מאוד לירגזי מצוי ותואר לראשונה בתור תת מין שלו, אך הוא נחשב למין עצמאי בעקבות מחקרים גנטיים. הירגזי חי ביערות בדרום ובדרום-מזרח אסיה.
## מאפיינים פיזיים
הירגזי האפרפר הוא עוף קטן באורך 12.5–15 ס"מ ובמסה 11.9–22.1 גרם. הראש שחור עם לחיים לבנות וסנטר שחור. הגב אפור, ועל הכנפיים יש פס לבן. החזה והבטן לבנים ופס שחור עובר לאורכם. לזכר יש פס שחור עבה יותר בהשוואה לנקבה. יש פס לבן בנקודה בה העורף מתחבר לגב. הכנפיים אפורות. סוככות הזנב כחולות-אפרפרות מלמעלה. הזנב שחור, ולבן בשוליו. בניגוד לקרוביו ירגזי מצוי, ירגזי יפני וירגזי ירוק-גב, הבטן לבנה אפרפרה ולא צהובה. המקור שחור וקצר, הקשתית כהה והרגליים אפורות.

## התנהגות
הירגזי נראה בדרך כלל בזוגות או בקבוצות קטנות שלעיתים מצטרפות ללהקות מזון מעורבות. הירגזי האפרפר מחפש מזון בצורה אקטיבית מאוד, וניזון מחרקים (בעיקר זחלים וחיפושיות), ביצי חרקים, גלמים, וגם ניצנים, זרעים ופירות. לפעמים הוא מחזיק חרק גדול ברגלו וקורע אותו עם המקור. הוא גם תוקע זרעים קשים בקליפת עץ, ואז מפצח ואוכל את הזרע. בהימלאיה עונת הקינון מתחילה בסוף מרץ ונגמרת בסוף יוני, ובדרום הודו היא מתחילה בפברואר ונגמרת במאי, אם כי קינון נצפה גם בספטמבר ואוקטובר. לרוב הנקבה מטילה ביצים פעמיים בשנה. הקן בקוטר 10 ס"מ ובצורת קערה. הוא מוקם בחורים בעצים, גדות, קירות מבנים, במבוק, וקינים נטושים של נקרים, ולעיתים רחוקות על ענפים. עשוי מטחב, שיער, נוצות וצמר. הנקבה מטילה 4–6 ביצים לבנות עם נקודות אדומות. שני ההורים משתתפים בדגירה, וכאשר אחד ההורים מאויים בזמן הקינון, הוא ינשוף ואף יתקוף את הפולש, פעולה שהיא מקור שמם העברי (מהמילה רוגז).

## תפוצה ובית גידול
הירגזי האפרפר חי ביערות וחורשים, ולעיתים נצפה גם באזורים עירוניים בדרום ודרום מזרח אסיה. למין זה טווח תפוצה רחב למדי, והוא נצפה מאפגניסטן, דרך הודו, להודו-סין, אינדונזיה, ודרום סין. הוא נצפה בהימלאיה עד לגובה 2,700 מטר.

### תפוצת תת-מינים
לירגזי האפרפר 12 תת-מינים:
* P. c. decolorans - קולץ, 1939, מצוי בצפון מזרח אפגניסטן וצפון מערב פקיסטן
* P. c. ziaratensis - ויסטלר, 1929, מצוי בדרום אפגניסטן וצפון פקיסטן
* P. c. caschmirensis - הארטרט, 1905, מצוי מצפון מזרח אפגניסטן לצפון מזרח הודו
* P. c. planorum - הארטט, 1905, מצוי מצפון הודו, דרך נפאל ובהוטן ועד למיאנמר ובנגלדש
* P. c. vauriei - ריפלי, 1950, מצוי בצפון מזרח הודו
* P. c. stupae - קולץ, 1939, מצוי בהודו
* P. c. mahrattarum - הארטט, 1905, מצוי בדרום מערב הודו ובסרי לנקה
* P. c. templorum - מאייר דה שאונסי, 1946, מצוי בדרום מזרח אסיה
* P. c. hainanus - הארטרט, 1905, מצוי בהאינאן
* P. c. ambiguus - ראפלז, 1822, מצוי במלזיה וסומטרה
* P. c. sarawacensis - סלאטר, 1885, מצוי בבורנאו
* P. c. cinereus - וייו, 1818, מצוי באיי אינדונזיה

## ראו גם
* ירגזי שחור
* ירגזי מצוי
* ירגזי יפני
* ירגזי שחור-כיפה

## קישורים חיצוניים

* מפת תפוצה והקלטות של ירגזי אפרפר, באתר Xeno-Canto

## הערות שוליים

קטגוריה:טקסונים שתוארו בידי לואי-פייר וייו
קטגוריה:ההימלאיה: בעלי חיים
א
קטגוריה:אינדונזיה: עופות
קטגוריה:עופות יערות הגשם של תת-היבשת ההודית
קטגוריה:עופות יערות הגשם של דרום-מזרח אסיה
א
קטגוריה:פקיסטן: עופות
קטגוריה:בעלי חיים שתוארו ב-1818
חיל המצב במונגוליה

**חיל המצב במונגוליה** (ביפנית: **駐蒙軍**) היה קורפוס חיל רגלים מיוחד של הצבא היפני הקיסרי אשר פעל במלחמת העולם השנייה.

## היסטוריה
ב-1937 כבשה האימפריה היפנית את מונגוליה הפנימית מידי הרפובליקה הסינית, והקימה בה ממשלת בובות בשם מנגג'יאנג. ב-27 בדצמבר 1937 הקימו היפנים את חיל המצב במונגוליה במטרה להגן על הארץ מפני הסינים ומפני ברית המועצות. החל מ-4 ביולי 1938 הוכפף חיל המצב במונגוליה תחת פיקוד הארמייה האזורית צפון סין. בתחילת 1939 תוגבר חיל המצב בידי קבוצת הפרשים שכללה את בריגדות הפרשים ה-1 וה-4. במהלך מלחמת העולם השנייה מונגוליה הפנימית הייתה אזור שקט, ועיקר תפקידם של החיילים היפנים בארץ היה לאמן את צבא מונגוליה הפנימית. לפיכך, חיל המצב במונגוליה הוזנח וצויד בנשק דל ומיושן. כאשר פתח הצבא האדום במבצע סערת אוגוסט, היפנים לא היו ערוכים לקראתו ונשברו במהירות. חיל המצב היפני במונגוליה הפנימית פורק באופן רשמי ב-27 ביולי 1946.

## קישורים חיצוניים
* 帝國陸軍～その制度と人事～
* 日本陸海軍事典

קטגוריה:יחידות צבא יפניות במלחמת העולם השנייה
קטגוריה:מונגוליה הפנימית
קטגוריה:גייסות
בית הספר ראשידיה

**בית הספר ראשידיה** (בערבית: **المدرسة الرشيدية**) או "אל-ראשידיה בית ספר תיכון לנערים" (בערבית: **المدرسة الرشيدية الثانوية للبنين**) הוא בית ספר תיכון עירוני הממוקם במזרח ירושלים, ליד שער הפרחים צמוד למוזיאון רוקפלר. בבית הספר לומדים כ-800 תלמידים ויש לו צוות של כ-40 מורים. בית הספר מורכב מ-3 מבנים מרכזיים הכוללים 20 כיתות, ספרייה, מעבדה ומגרש כדורגל.
## היסטוריה
בית הספר הוקם בסוף התקופה העות'מאנית בארץ ישראל כמוסד ממשלתי, במהירות רבה קנה לו שם של בית ספר תיכון מעולה אשר נודע לתהילה ברחבי המזרח התיכון, בין השאר בשל ההישגים של תלמידיו באוניברסיטאות שבהן למדו. במקביל נבנה בית ספר עומריה לבנות ברחוב ויה דולורוזה בעיר העתיקה, שגם קיבל שם של בית ספר בעל רמה גבוהה. עם תחילת המנדט הבריטי עבר בית הספר לניהולה של ממשלת המנדט, ותוכנית הלימודים קיבלה גוון בריטי, כולל הקמת שבט של ארגון צופי פלסטין, ופעילות ספורט שבה שיתפו פעולה גם עם בתי ספר יהודים במערב ירושלים.

בעקבות מלחמת ששת הימים, ביוני 1967, החילה ממשלת ישראל את החוק הישראלי על מזרח ירושלים לפי צו בהתאם לסעיף 11ב של פקודת סדרי השלטון והמשפט. החלת החוק הייתה בתוקף על כל בתי הספר הממשלתיים במזרח ירושלים, הם אולצו ללמוד לפי התכנית הישראלית, הנהוגה בבתי הספר הערביים בישראל, כולל לימודי שפה עברית וספרות עברית. כלומר, מסיימי בתי הספר אולצו לגשת לבחינות הבגרות במתכונת הישראלית (ולא המתכונת הירדנית שהייתה נהוגה עד אז), שלא הוכרה על ידי מוסדות ואוניברסיטאות בארצות ערב. כתוצאה מכך עברו רוב התלמידים לבתי ספר פרטיים וכנסייתיים אחרים, שבהם הלימודים עדיין התנהלו לפי התכנית של משרד החינוך הירדני. בשנת הלימודים שהחלה בספטמבר 1968 היו בבית הספר רק 12 תלמידים, לעומת 687 שנה קודם.

במאי 1970 הודיע ראש העירייה טדי קולק, כי בתי הספר העירוניים במזרח ירושלים יוכלו להוסיף שעות לימוד של תוכנית לימודים ערבית, כדי שהתלמידים יוכלו להמשיך בלימודיהם האקדמאיים באוניברסיטאות ערביות, אם ירצו בכך. והוסיף כי הוא מקווה כי במרוצת הזמן יחלו התלמידים הערבים בני מזרח ירושלים, להמשיך את לימודיהם באוניברסיטאות הישראליות. למרות זאת המשיכו הקשיים ביישום התוכנית, מאחר שהיה מחסור בספרי לימוד ובמורים המכירים את תוכנית הלימודים הישראלית. בשנת 1972 הוחלט להקים ועדה בראשות מתי פלד, כדי לבחון ולהמליץ על תוכנית לימודים. הוועדה המליצה לייצר תוכנית ממוזגת שבה יכלו התלמידים לגשת גם לבחינות הבגרות הישראלית, וגם לירדנית. אך גם תוכנית זו נכשלה שוב בגלל מחסור במורים וחוסר היענות, והיא פגעה ביכולת של התלמידים ללמוד באוניברסיטאות במדינות ערב. בשנת 1976 הוחלט לאפשר לבית הספר ראשידיה, ובתי ספר תיכון ערבים אחרים במזרח ירושלים, ללמוד לפי התוכנית הירדנית, ורק לכפות קיום שיעורים בעברית ושיעורי אזרחות. טדי קולק הסביר את המהלך בעובדה שרוב התלמידים במזרח ירושלים עזבו ללמוד בבתי ספר פרטיים שחלקם היו במקומות מרוחקים, ושהתוכנית החדשה תאפשר להם ללמוד סמוך לביתם, תוך פיקוח מסוים של העירייה ומשרד החינוך.

בשנות ה-2000, בעקבות הגידול באוכלוסיית מזרח ירושלים, גדל מספר התלמידים בבית הספר באופן ניכר. כ-800 תלמידים לומדים בבית הספר, אך הוא סובל ממצוקת תקציב.

## קישורים חיצוניים

* בית ספר ראשדיה, ירושלים

## הערות שוליים

ראשידיה
קטגוריה:התקופה העות'מאנית: מבנים
קטגוריה:מזרח ירושלים
עמותת בורג' א-לקלק

**עמותת** **בורג' א־לקלק**, (בערבית: **برج اللقلق,** בעברית: מגדל החסידות) היא עמותה העוסקת בחיזוק הזהות הלאומנית הפלסטינית במזרח ירושלים ובשטחי C. מקור שם העמותה הוא בשמו הממלוכי של מגדל החסידות, השוכן בקצה הצפון־מזרחי של חומת העיר העתיקה. נוסדה ב-1991.

פעילות העמותה הופסקה במהלך חודש פברואר 2026 ע"י משטרת ישראל, וזאת בשל הפרת חוק יישום הסכם הביניים (הגבלת פעילות).
## חיזוק הזהות הפלסטינית
העמותה פועלת בעיר העתיקה בשכונת באב חוטה, משמשת כמרכז קהילתי פלסטיני. מפעילה פעילות חברתית חינוכית ולאומנית. העמותה רואה עצמה כגוף פלסטיני המחזק את הזהות הפלסטינית בירושלים. אנשי העמותה ופעילותה מקושרים לפעילות חתרנית נגד מדינת ישראל וריבונותה בירושלים. ובשטחי C.

## תמיכה
העמותה נשענת על תמיכות מגופים אירופיים, פלסטינים וטורקיים. למרות זאת, העמותה ויתרה על תרומה של 4 מיליון אירו מהאיחוד האירופי, מאחר שנדרשה להימנע משיתוף פעולה עם ארגוני טרור. העמותה מקבלת מימון מהארגון הטורקי "ווקת אל־קיראאה" ("זמן לקרוא").

## פרויקטים
פרויקט "טביעת אצבע שכונתית 2"הוא פרויקט תמיכה בשכונות אל-קודס (ירושלים), בהובלת עמותת בורג' א-לקלק, בסיוען ובמימונן של שוודיה, נורווגיה, אוסטריה ופינלנד במסגרת תוכנית לחיזוק העמידה האיתנה ופיתוח החברה בשטחי C ובמזרח העיר (CRDP) כחלק מתוכנית האו"ם לפיתוח (UNDP Palestinian).

## לקריאה נוספת
* 

## קישורים חיצוניים
* 

## הערות שוליים

קטגוריה:מזרח ירושלים
קטגוריה:פלסטינים
בורג' א-לקלק
פסטיבל מוזיקה

[שמאל|ממוזער|280px|[פסטיבל גלסטונבורי בדרום-מערב אנגליה, 2005]]
שמאל|ממוזער|250px|פסטיבל מוזיקה בניקלסדורף שבאוסטריה
**פסטיבל מוזיקה**  אירוע שמתרחש הוא בדרך כלל מדי שנה המאורגן בדרך כלל על ידי יחידים או ארגונים המתמקד לרוב סביב נושא מסוים, כמו ז'אנר מוזיקלי מסוים (למשל בלוז, מוזיקת עם, ג'אז, מוזיקה קלאסית, וכו'), מדינה מסוימת, המיקום ממנו באה קבוצת מוזיקאים מסוימת, או חג מסוים.

פסטיבלי מוזיקה נערכים בדרך כלל בחוץ, כאשר המבצעים עצמם לרוב נמצאים מתחת לאוהלים או במות זמניות מקורות. לעיתים רבות ישנם אטרקציות נוספות למבקרים בפסטיבלי המוזיקה כגון דוכני אוכל, מכירת סחורות שונות, ריקודים, מיצגי אומנות, ופעילויות חברתיות או תרבותיות שונות. פסטיבלי מוזיקה הקשורים לפילנתרופיה עשויים לספק מידע אודות נושאים חברתיים או פוליטיים שונים. פסטיבלי מוזיקה רבים הם שנתיים, או שמבוצעים באותו מרווח הזמן בכל תקופה מסוימת. פסטיבלי מוזיקה אחרים, ובמיוחד פסטיבלי מוזיקת רוק רבים, מתקיימים רק פעם אחת בלבד.

חלק מהפסטיבלים מאורגנים כקונצרטים למטרות רווח ואחרים מאורגנים למטרת צדקה מסוימת או כתמיכה במטרות הומניטריות שונות.

## פסטיבלי מוזיקה בולטים בישראל
### מוזיקה קלאסית
* פסטיבל אבו גוש - פסטיבל מוזיקה ווקאלית שנערך פעמיים בשנה במנזרים העתיקים בתחום היישוב.

### מוזיקת עם
* פסטיבל סולם יעקב - פסטיבל מוזיקת פולק/קאנטרי דו-שנתי המתקיים בצפון ישראל.
* פסטיבל העוד - נערך מדי שנה בירושלים.
* פסטיבל הכליזמרים הבינלאומי בצפת - פסטיבל כליזמר המתקיים מדי קיץ בעיר צפת, ובמסגרתו מופעים סולנים ולהקות המשמיעים מוזיקה יהודית מסורתית ומוזיקת נשמה בינלאומית.

### מוזיקת ג'אז
* פסטיבל הג'אז הבינלאומי אילת - אירוע הג'אז הגדול בישראל אשר נערך מדי שנה באילת. זהו אירוע בן ארבעה ימים הכולל בין היתר 9 עד 10 הופעות ג'אז מדי בערב של אמנים בינלאומיים וכישרונות מקומיים.
* פסטיבל הג'אז של תל אביב  - אחד משני אירועי הג'אז הגדולים בישראל. האירוע מתקיים מדי שנה בסינמטק תל אביב.

### מוזיקת פופ-רוק
* פסטיבל עין גב - פסטיבל זמר עברי המתקיים בקביעות מדי שנה בחודש אפריל, בקיבוץ עין גב שעל שפת הכנרת מאז 1943.
* אינדינגב - פסטיבל מוזיקת "אינדי" ישראלית. הפסטיבל נערך מדי שנה במשך שלושה ימים במהלך אוקטובר במצפה גבולות שבנגב המערבי.
* פסטיבל התמר - פסטיבל מוזיקה ישראלית ולועזית המתקיים מדי שנה ברחבי מועצה אזורית תמר, באזור ים המלח.
* פסטיבל יערות מנשה - אירוע אמנותי רב משתתפים, המתקיים מדי שנה בחודשי האביב במרחב הביוספרי רמת מנשה. מדובר באחד מאירועי המוזיקה העצמאית הגדולים בישראל.

## קישורים חיצוניים

* 
* 

## הערות שוליים

*
השדה הגעשי הרוג'

**השדה הגעשי הרוג**' (בערבית:هروج, ידוע גם בשם **השדה הגעשי הרודג**') הוא שדה געשי גדול במרכז לוב, המשתרע על שטח של כ-45,000 קמ"ר. השדה הגעשי הוא אחד מהשדות הגעשיים היחידים בלוב, יחד עם השדה הגעשי טיבסטי .

בשדה הגעשי ישנם כ-150 הרי געש. רוב השדה הגעשי מכוסה בזרמי לבה שמקורם בסדקים געשיים. פעילות געשית בשדה הגעשי הרוג' חסמה נהרות עתיקים, וכך נוצר אגם מגפזן.

הפעילות הגעשית בשדה הגעשי הרוג' החלה לפני כ-6 מיליון שנה, והמשיכה עד לסוף תקופת הפליסטוקן. ההתפרצות האחרונה הידועה של השדה הגעשי הרוג' הייתה בהולוקן, בערך בשנת 2310 לפני הספירה. התקבלו דיווחים על פומרולות.
## גאוגרפיה וגאומורפולוגיה
השדה הגעשי הרוג' נמצא במרכז לוב, והנקודה הגבוהה ביותר שלו היא ב"גרט אס סבאה", 1200 מטרים מעל פני הים. השדה זוהה לראשונה כגעשי בשנת 1797. הכפר אל-פוקאהה נמצא 15 קילומטר צפונית לשדה הגעשי. בצפון השדה הגעשי נמצאו מספר שדות נפט. השדה הוא מרחב נמוך של סלעים געשיים, הנקטע מדי פעם על ידי הרי חרוטים וולקניים. שטח השדה הוא כ-45,000 קמ"ר, מה שהופך אותו לשדה הגעשי הבזלתי הגדול ביותר בצפון אפריקה. הנפח המוערך של כלל הסלעים הוולקניים בשדה הוא 5000 קילומטר מעוקב. ה"אל הרוג' אל אסוואד" (ההר השחור) וה"אל הרוג' אל אביאד" (ההר הלבן) נחשבות שתי תתי-יחידות של השדה הגעשי המרכזי.
## גאולוגיה
בניגוד לרוב השדות הגעשיים, השדה הגעשי הרוג' לא ממוקם קרוב אל שוליים של לוחות טקטוניים. רוב השדות הגעשיים באפריקה הוסברו על ידי נוכחותם של נקודות חמות, אולם בהרוג' המחקר מחשיב ללא סביר נוכחות של תימרת מעטפת. ככל הנראה, מקור הפעילות הגעשית בשדה הגעשי הרוג' הוא תוצאה של התנגשות בין שלושה מבנים גאולוגיים מתקופת תור הפלאוזואיקון, והתכה של המעטפת הרדודה.

ההר וואוו אן נמוס נחשב לפעמים כחלק מהשדה הגעשי. שדות געשיים נוספים בלוב הם: השדה הגעשי גריאן, גבל אל סוואדה, גבל נוקאי, והשדה הגעשי טיבסטי.

## קישורים חיצוניים

## הערות שוליים

קטגוריה:לוב: גאוגרפיה
הארמייה האזורית צפון סין

**הארמייה האזורית צפון סין** (ביפנית: **北支那方面軍**) הייתה ארמייה אזורית של המשמר הקיסרי היפני אשר השתתפה במלחמת סין-יפן השנייה, מלחמת העולם השנייה.

## היסטוריה
הארמייה הוקמה ב-21 באוגוסט 1937 במטרה לנהל את כוח הכיבוש היפני בצפון סין ובמונגוליה הפנימית. בצבא היפני הקיסרי, ארמייה מקבילה לקורפוס מערבי, וארמייה אזורית מקבילה לארמייה מערבית. הארמייה האזורית צפון סין כללה את הארמיות ה-1, ה-12 וה-43. כמו כן כללה הארמייה את חיל המצב במונגוליה ודיוויזיית הטנקים השלישית.

מטה הארמייה היה בבייג'ינג, והיא הייתה כפופה למפקדת חיל המשלוח לסין. כוחות הארמייה ניהלו את המאבק כנגד כוחות הקוומינטנג והמפלגה הקומוניסטית עד 1945. במבצע סערת אוגוסט ספגו חיילי הארמייה תבוסה ניצחת מידי הצבא האדום, אולם מפקדת הארמייה בבייג'ינג נכנעה באופן רשמי רק עם כניעת האימפריה היפנית.

## מפקדים
* גנרל היסאיצ'י טראוצ'י (27 באוגוסט 1937 - 9 בדצמבר 1938)
* גנרל הג'ימה סוגיאמה (9 בדצמבר 1938 - 12 בספטמבר 1939)
* לוטננט גנרל האיאו טאדה (12 בספטמבר 1939 - 7 ביולי 1941)
* גנרל יאסוג'י אוקאמורה (7 ביולי 1941 - 25 באוגוסט 1944)
* גנרל נאוזאבורו אוקאדה (25 באוגוסט 1944 - 22 בנובמבר 1944)
* גנרל סאדאמו שימומורה (22 בנובמבר 1944 - 15 באוגוסט 1945)

## לקריאה נוספת
*
*

קטגוריה:יחידות צבא יפניות במלחמת העולם השנייה
קטגוריה:ארמיות יפניות
קטגוריה:הוקמו ב-1937